Scoliopteryginae

Anomis
 Scoliopteryx

Scoliopteryginae er en gruppe av sommerfugler som hører til den artsrike familien nattfly (Noctuidae). I Norge forekommer bare den karakteristiske og vanlige arten flikfly (Scoliopteryx libatrix).

Utseende 
Ett ganske stort, kraftig bygd nattfly (vingespenn 39 – 45 mm) med lange og nokså smale vinger. Forvingenes ytterkant er delt opp i fliker, derav det norske navnet. Grunnfargen er gulbrun med flere oransjerøde flekker på forvingen. Forvingen har også et smalt, hvitt, skrått tverrbånd og en liten, hvit flekk ved roten. Sugesnabelen er lang, og hannen har fjærformede antenner. Larven er lang og tynn, fløyelsaktig grønn med to tynne, gule striper langs ryggen.

Levevis 
Flikflyet er en av ganske få norske nattsommerfugler som overvintrer som voksen. Man kan derfor finne den både senhøstes og tidlig på våren. Overvintrende eksemplarer kan finnes i vedstabler, gamle gruveganger, fuktige kjellere eller andre steder med noenlunde jevn temperatur og forholdsvis høy luftfuktighet. Larven lever på selje og osp. Flikflyet er vanlig i hele Sør-Norge.

Systematisk inndeling / norske arter 

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien Noctuoidea
 Familien praktfly, Erebidae
 Underfamilien Scoliopteryginae
 Slektsgruppen Anomini
 Slekten Anomis Hübner, 1819 - to arter i Europa, ikke i Norge
 Slektsgruppen Scoliopterygini
 Slekten Scoliopteryx Germar, 1810 - én art i Europa:
 Flikfly, Scoliopteryx libatrix (Linnaeus, 1758)

Kilder 
 Norges sommerfugler – Flikfly 
 Aarvik, L., Beggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri: 
 Fauna Europaea Web Service Versjon 2.5 (2012)

Eksterne lenker 
 

Nattfly
Sommerfugler formelt beskrevet i 1852
Dyr formelt beskrevet av Gottlieb August Herrich-Schäffer